पटना । कैबिनेट अपन अहम फैसला मे राजधानी पटना मे मेट्रो रेल परियोजना क विस्तृत परियोजना प्रतिवेदन (डीपीआर) तैयार करबा लेल राइट्स कए कंसलटेंट बनेबा लेल मंजूरी द देलक अछि। राइट्स छह माह मे डीपीआर बना कए सरकार कए द देत। डीपीआर बनेबा लेल दू करोड़ 52 लाख टका व्यय करबाक स्वीकृति द देल गेल अछि। कैबिनेट अपन महत्वपूर्ण फैसला मे प्रदेश मे पंचायत उप चुनाव क अधिसूचना जारी करबाक प्रस्ताव पर सेहो सहमति जता देलक अछि। मुख्यमंत्री नीतीश कुमार क अध्यक्षता मे भेल कैबिनेट क बैसार मे कईटा आओर फैसला लेल गेल। कैबिनेट सचिव ब्रजेश मेहरोत्रा कहला जे सात जुलाई कए राज्य क 36 जिला मे पंचायत उप चुनाव कराउल जाएत। जखनकि 24 जुलाई कए सारण आ सीवान मे मतदान होएत। 